title: Levrotira va Plassans (suterot)
text: Bat « oretlikap kuftanon divgabeyen » tir gertik. François Mouret va toloya olkoba ke toleaf vegem ke intafa mona puon lizukedar. Faujas gertik mal Besançon artlapir isen metan va betcoba icde in gruper. Voxen orikafu nisu icde bat alkik dem spuntenaf trendig is figaf baskeem va Plassans fure koefid. Gu skaltafa arienta co zo belcekar, i gu arienta meviele pintana vox gruyetena viele Trouche ikaberikye ke gertik dene mona ke Mouret va int koaykar : kore Trouche va Faujas kivar, punesoe icde in umote gruper nume me zo rodivplatir.